Haile Gebrselassie

Haile Gebrselassie (amharisk: ኃይሌ ገብረ ሥላሴ, født 1973 i Asella, i den tidligere Arsi-provinsen, nå del av Oromiaregionen) er en etiopisk friidrettsutøver. Han blir av mange regnet for å være tidenes beste langdistanseløper, og var totalt dominerende i store deler av 1990-årene.

Gebrselassies gjennombrudd kom med gullmedaljer på 5 000 og 10 000 meter i junior-VM i 1992.

Han vant gull på 10 000 meter i OL 1996 og 2000. I tillegg vant han gull på 10 000 i fire verdensmesterskap på rad: i 1993, 1995, 1997 og 1999. I de to påfølgende verdensmesterskapene ble det også medalje på spesialdistansen: bronse i 2001 og sølv i 2003.

Gebrselassie vant også VM-gull innendørs på 3 000 meter i 1997, 1999 samt 2003 og VM-gull innendørs på 1 500 meter i 1999.

Han droppet maraton i sommer-OL 2008 i Beijing grunnet forurenset luft. Han løp 10 000-meteren i stedet, og kom på sjetteplass.

Gebrselassie satte 25 verdensrekorder i løpet av karrieren, både på 5000 og 10 000 meter (rekorder som nå er forbedret av landsmannen Kenenisa Bekele). 30. september 2007, satte han verdensrekord på maraton med tiden 2:04:26, en forbedring av Paul Tergat sin gamle rekord med 29 sekunder. Rekorden ble satt i Berlin Maraton, hvor han i 2008 forbedret den til 2:03:59.

Friidrettseksperter mener at en av grunnene til Gebrselassies overlegenhet var det elegante steget, i tillegg til den gunstige effekten av å ha vokst opp i stor høyde i de etiopiske høylandene. Som barn løp han 10 kilometer hver morgen til skolen, og det samme hjem igjen om ettermiddagen. Hjembyen Asella ligger 2 430 moh og ga ham naturlig høydetrening hver dag.

Gebrselassie er tildelt Fyrsten av Asturias' pris for sport for 2011.Haile Gebrselassie, Fundación Príncipe de Asturias. Besøkt 4. september 2011.

 Referanser 

 Eksterne lenker 





Kategori:Etiopiske langdistanseløpere
Kategori:Olympiske mestere for Etiopia
Kategori:Medaljevinnere under Sommer-OL 1996
Kategori:Deltakere for Etiopia under Sommer-OL 1996
Kategori:Friidrettsutøvere under Sommer-OL 1996
Kategori:Medaljevinnere under Sommer-OL 2000
Kategori:Deltakere for Etiopia under Sommer-OL 2000
Kategori:Friidrettsutøvere under Sommer-OL 2000
Kategori:Deltakere for Etiopia under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Etiopia under Sommer-OL 2008
Kategori:Friidrettsutøvere under Sommer-OL 2008
Kategori:Personer fra sonen Arsi i Oromiya
Kategori:Deltakere for Etiopia under VM i friidrett 1997
Kategori:Deltakere for Etiopia under VM i friidrett innendørs 1999
Kategori:Verdensrekordsettere i friidrett
Kategori:Deltakere for Etiopia under VM i friidrett innendørs 1997
Kategori:Vinnere av Amsterdam Marathon
Kategori:Vinnere av Berlin Marathon
Kategori:Deltakere for Etiopia under VM i friidrett 1993
Kategori:Deltakere for Etiopia under VM i friidrett 1995
Kategori:Deltakere for Etiopia under VM i friidrett 1999